procesaur/Wiki.mk huggingface dataset:
Бентон (округ во Орегон)

Бентон (англиски: ''Benton County'') е округ во американската сојузна држава Орегон. Името на округот потекнува од Томас Харт Бентон, американски сенатор кој се залагал за американска контрола над Орегон. Во 2010 година округот имал население од 85,579 жители.
1 Демографија
Според пописот од 2000 година, во округот живееле околу 78,153 луѓе, 30,145 домаќинства и 18,237 семејства. Густината на населението во округот е 116 жители на километар квадратен.
*89.16% белци
*0.84% црнци
*0.79% староседелци
*4.49% Азијци
*0.24% луѓе од Тихиот Океан
*1.92% останати раси
*2.56% мешани
2 Инкорпорирани градови
*Адеир Вилиџ (Орегон)
*Албени (Орегон), само мал дел
*Корвалис (Орегон)
*Монро (Орегон)
*Филномат (Орегон)
3 Поврзано
*Орегон
* САД
Ли Катермол

Ли Катермол(англиски: ''Lee Cattermole'') — англиски фудбалер играч од средниот ред на Сандерленд. Тој моментално е и капитен на својот тим.
1 Кариера
1.1 Мидлсбро
Кетермол дебитирал во Премиер лигата за Мидлсбро против Њукасл Јунајтед на само 17 години во ремито 2-2. Веднаш по натпреварот бил избран за човек на мечот.
1.2 Виган
Во јули 2008 Катермол потпиша за тимот на Виган на 3 години за 3.5 милиони фунти. Својот прв гол за новиот тим го постигнал на натпреварот против Блекбурн Роверс во победата од 3-0.
1.3 Сандерленд
Во август 2009 по само една сезона помината во тимот на латикс, Катермол решил да замине од тимот и да му се приклучи на својот довчерашен менаџер Стив Брус во Сандерленд. Тој го добива дресот со број 6. Своето деби го имал против Болтон во победата од 1:0, а по завршувањето на натпреварот тој бил избран за човек на мечот од навивачите на Сандерленд.
Атлантско-конгоански јазици

Атлантско–конгоанските јазици се главна јазична група во нигер–конгоанското семејство со именски класи стереотипни за тоа семејство. Ги опфаќаат сите нигер-конгоански јазици освен групите манде, догонските, иџоидните и дел од кордофанските.
Без кордофанските, оваа група традиционално се дели на атлантски и волта-конгоански јазични гранки, но прашање е дали овие се исправни генеолошки јазли.
Список на словенечки писатели

Ова е список на словенечки писатели. Списокот не е целосен и во него наведени се најистакнатите словенечки автори.
1 Автори
* Владимир Бартол
* Иван Цанкар
* Тоне Чуфар
* Јуриј Далматин
* Фран Салешки Финжгар
* Драго Јанчар
* Јоже Јаворшек
* Симон Јенко
* Ирена Казазич
* Едвард Коцбек
* Цирил Космач
* Јулиус Куги
* Мишко Крањац
* Прежихов Воранц
* Фран Левстик
* Антон Томаж Линхарт
* Флорјан Липуш
* Светлана Маркович
* Богомир Магајна
* Миха Мазини
* лела Б. Њатин
* Јосип Ости
* Борис Пахор
* Вид Печјак
* Јанко Прунк
* Миха Ремес
* Јосип Рибичич
* Франчек Рудолф
* Димитриј Рупел
* Томаж Шаламун
* Руди Шелиго
* Игор Шкамперле
* Доминик Смоле
* Јоже Сној
* Јанез Швајнцер
* Иван Твачар
* Игор Торкар
* Примож Трубар
* Милан Видмар
* Валентин Водник
* Дане Зајц
* Витмол Зупан
* Отон Жупанчич
2 Поврзано
* Список на словенечки поети
*Словенечка книжевност
*Список на словенечки писателки
Бенуе-конгоански јазици

Бенуе-конгоанските јазици ја сочинуваат најголемата јазична група од семејството на нигер-конгоански јазици, како по бројот на јазици (''Ethnologue'' наведува 900), така и по број на говорници (500 милиони). Во рамките на нигер-конгоанското семејство, бенуе-конгоанските јазици претставуваат огранок на атлантско-конгоанските, а можеби и на волта-конгоанските јазици ако ова е исправна група. Според првиот предлог на Џозеф Гринберг (1963), тука спаѓаат и волта-нигерските јазици (како западни бенуе-конгоански); разраничувањето помеѓу тие јазици како и јазикот ква е предмет на расправа.
Се смета дека гранките на бенуе-конгоанските јазици (наведени со бројот на јазици во секоја) се следниве:
*бантоидно–прекуречни
** бантоидни (≈700)
** прекуречни (68)
* централнонигериско (платоидни)
** џукуноидни (20)
** каинџиски (58)
** висорамнински (46)
***тарокоидни (5)
***потесни висорамнински
Сроден на нив е и јазикот укан. Ова може да биде најоддалечениот од нив, или пак вон групата, но во најблиско сродство со тие јазици.
Јазикот фали (од Бајса) исто така може да биде бени-конгоански, но досега не е класификуван.
1 Наводи
*Wolf, Paul Polydoor de (1971) ''The Noun Class System of Proto-Benue–Congo'' (Thesis, Leiden University). The Hague/Paris: Mouton.
*Williamson, Kay (1989) 'Benue–Congo Overview', pp. 248–274 in Bendor-Samuel, John & Rhonda L. Hartell (eds.) ''The Niger–Congo Languages – A classification and description of Africa's largest language family''. Lanham, Maryland: University Press of America.
Јужни бантоидни јазици

Јужните бантоидни јазици (широки банту-јазици, бин) се гранка на бантоидните јазици од групата на нигер-конгоански јазици. Според ''Ethnologue'', тука влегуваат вкупно 643 јазици, вклучувајќи ги најважните од мошне распространетото семејство на банту-јазици.
Групирањето е воведено во 1989 како дел од предлогот да се поделат бантоидните јазици на северни и јужни. Подоцна, исправноста на северната група е доведена во прашање, но јужните неоспорливо се сметаат за целина,
Јужните бантоидни јазици се делат на разни „тесни“ банту-јазици како џараванските, тивоидните, бебоидните, мамфе (њанг), полјанските и екоидните. Тивоидните, момо и бебоидните може да образуваат своја група заедно со неопределените јазици есимби и буру:
*? бенди
* тивоидно–бебоидни: тивоидни, ''есимби'', источни бебоидни, ? момо, ? ''буру'', ? ''бефанг'' (менчум)
* фуру (со бебоидните?)
* мамфе
* екоидни–мбе: екоидни, ''мбе''* западни бебоидни (несигурна исправост)
* банту: полјански (? момо), џаравански–мбам, тесни банту
1 Наводи
* Williamson, Kay (1989) 'Niger–Congo Overview'. In: ''The Niger–Congo languages'', уредн. John Bendor-Samuel, 3&ndash;45. University Press of America.
* Williamson, Kay & Blench, Roger (2000) 'Niger–Congo', in Heine, Bernd and Nurse, Derek (eds) ''African Languages – An Introduction.'' Cambridge: Cambridge University press, стр. 11–42.
* Blench, Roger (2010)
* Blench, Roger, 2011. . ''Bantu IV'', Хумболтов универзитет, Берлин.
Ешенроде

Ешенроде (|Eschenrode) — село и поранешна општина во округот Берде, во Саксонија-Анхалт, Германија. Од 1 јануари 2010 е дел од градот Ебисфелде-Веферлинген.
1 Географија
Ешенроде се наоѓа околу 5 километри југоисточно од Веферлинген. Најблиските големи градови се Брауншвајг, Волфсбург и Магдебург.
Опкружен е од три страни со шуми. Во близина се наоѓа напуштеното село Нифолдхаген.
1.1 Соседни општини
Тие се: Хединген, Херзинген, Бартенслебен, Шванефелд, Валбек и Веферлинген.
2 Историја
Најстарото спомнување на „Haskenroth“ е во документ на папата Адријан Четврти за опатијата Маринтал во 1158. Бидејќи црквата Ешенроде потекнува од 827, традиционално првиот бискуп на бискупијата Халберштат и вели дека основал 35 парохиски цркви, се претпоставува дека е постара отколку Ешенроде. Црквата станала во средината на 11-от век, ѓаконска црква. Црковната општина Ешенроде се споила со Бартенслебен до Графхорст, вкупно 22 цркви.
2.1 Население
Бројот на станбените згради (54) бил изменет само малку од 1842.
2.2 Партнерство
Ешенроде има партнерство со Лере во Долна Саксонија.
3 Црква
Локалната црква е посветена на Свети Стефан, која има ретки ''Bodeorgel'', баптистички ангел и ѕвоно, кое според легендата било најдено во шумата.
4 Сообраќај
Ешенроде е околу 11 километри од сојузниот автопат B1, кој го поврзува со Брауншвајг со Берлин. Најблискиот автопат е A2, кој може да се достигне преку излезот Алерингерслебен, кој е 14 километри оддалечен.
Ethnologue

''Ethnologue: Languages of the World'' — семрежно и печатено прирачно дело на христијанската лингвистичка организација SIL International, која има за цел да ги изучува малите јазици, да им ја понуди Библијата на мајчин јазик и да го поддржи развојот на истите.
The ''Ethnologue'' содржи податоци за 7358 јазици во XVI издание, објавено во 2009 (за разлика од 6912 во XV издание од 2005 и 6809 од XIV издание од 2000) и го наведува бројот на говорници, местото, дијалектите, јазичните сродности, дали има превод на Библијата итн. Моментално ова претставува најопфатниот записник на јазици во светот, заедно со „лингвистичката опсерваторија“ на Linguasphere (но некои нивни информации се застарени).
Во 1984, ''Ethnologue'' вовел трибуквен коден систем наречен SIL код за секој јазик. Овој систем во голема мера ги надминал претходните стандарди како ISO 639-1. Во XIV издание (2000) се наведени 7148 кодови кои претежно не се совпаѓале со кодовите на стандардот ISO 639-2. Во од уредништвото е побарано да соработува со Меѓународната организација за стандардизација (ISO) за да ги приложи своите кодови во нацртот на меѓународниот стандард. Денес ''Ethnologue'' го користи тој стандард, наречен ISO 639-3. XV издание (2005) има 7299 кодови. XVI издание е објавено во средината на 2009 г.
Кога ги утврдува јазиците (наспроти дијалектите и наречјата), ''Ethnologue'' се води по ISO 639-3, чиј критериум е заеморазбирливоста.
Покрај главното име на јазикот, ''Ethnologue'' го наведува и името што го користат неговите говорници, владата, соседните и странските земји, како и поранешните имиња на истиот.
1 Поврзано
* Список на јазици
* Список на јазични семејства
Асторија (Орегон)

Асторија (англиски: ''Astoria'') е град во сојузната американска држава Орегон. Асторија е центар на округот Клатсоп. Градот се наоѓа на устието на реката Колумбија и името на градот потекнува од американскиот инвеститор и прв милионер Џон Џејкоб Астор. Неговата компанија за крзно го основала Форт Асторија во 1811 година. Местото било инкорпорирано на 20 октомври 1876 година од Орегон. Асторија е познат по тоа што е прв град на западниот брег на САД основан од Американци.
1 Демографија
Според пописот од 2000 година, градот имал население од 9,813 жители.
*91.08% белци
*0.52% црнци
*1.14% староседелци
*1.94% Азијци
*0.19% луѓе од Тихиот Океан
*2.67% останати раси
*2.46% мешани
2 Збратимени градови
Асторија е збратимена со еден град:
* Валдорф, Германија, родното место на Џон Џејкоб Астор.
3 Поврзано
* Орегон
*Градови во САД
* Џон Џејкоб Астор
Селце Кеч

Селце Кеч (|Sellca e Keqe, прев. ''Лошо Селце'') — село во Општина Боговиње, во околината на градот Тетово.
1 Население
По Балканските војни е забележано со 242 жители.
Според Афанасиј Селишчев, во 1929 година селото било дел од Брвеничка општина во Долнополошкиот срез и имало 41 куќа со 203 жител, Албанци.
Според германска карта издадена во 1941 година, а заснована на пописот на Кралство Југославија во 1931 година, селото имало 150 Албанци.
Според пописот од 2002 година селото имало 212 жители, од кои 211 Албанци и 1 останат.
Според последниот попис од 2021 година, во селото живееле 86 жители, од кои 62 Албанци и 24 лица без податоци.
1.1 Родови
Селце Кеч е албанско село.
Според истражувањата од 1948 година, родови во селото:
* Љоковци (35 к.) и Чолаковци (8 к.) доселени се од Љума во северна Албанија. Овде живеат од крајот на XVIII век. Во Љоковци се знае следното родословие: Шаип (жив на 85 г. во 1948 година) Јонуз-Рустем-Шаин, основачот на родот. Брачни врски помеѓу овие два рода не се склучувале, туку се земале со девојки и момчиња од околните албански и горански/торбешки села.
2 Самоуправа и политика
2.1 Избирачко место
Во селото постои избирачкото место бр. 2076 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 271 гласач.
Список на словенечки поети

Ова е список на словенечки поети. Списокот не е целосен и во него се вклучени најистакнатите поети од Словенија.
1 Поети
: Фран Албрехт (1889 - 1965)
: Вера Албрехт (1895 - 1971)
: Антон Ашкерц (1856 - 1912)
: Франце Валантич (1921 - 1943)
: Невин Бирса (1947 - 2003)
: Матеј Бор (1913 - 1993)
: Иван Цанкар (1876 - 1918)
: Аница Чернеј (1900 - 1944)
: Алеш Дебељак (р. 1961)
: Карел Дестовник Кајух (1922 - 1944)
: Павел Голија (1887 - 1959)
: Алојз Градник (1882 - 1968)
: Нико Графенауер (р. 1940)
: Симон Грегорчич (1844 - 1906)
: Мариса Грегорчич Степанчич (1874 - 1957)
: Иго Груден (1893 - 1948)
: Иван Хрибовшек (1923 - 1945)
: Миран Јарц (1900 - 1942)
: Урбан Јарник (1784 - 1844)
: Јоже Јаворшек (1920 - 1990)
: Симон Јенко (1835 - 1869)
: Јанош Кардош (1801 - 1875)
: Драготин Кете (1876 - 1899)
: Миле Клопчич (1905 - 1984)
: Едвард Коцбек (1904 - 1981)
: Сречко Косовел (1904 - 1926)
: Јован Весел Косески (1798-1884)
: Таја Крамбергер (р. 1970)
: Фран Левстик (1831 - 1887)
: Јожа Ловренчич (1890 - 1952)
: Рудолф Мајстер (1874 - 1934)
: Светлана Макарович (р. 1939)
: Јанез Менарт (1929 - 2004)
: Јосип Мурн Александров (1879 - 1901)
: Антон Новачан (1887 - 1951)
: Јосип Ости (р. 1945)
: Изток Осојник (р. 1951)
: Лили Нови (1885 - 1958)
: Антон Подбевшек (1898 - 1981)
: Франце Прешерн (1800 - 1849)
: Франчек Рудолф (р. 1944)
: Томаж Шаламун (р. 1941)
: Јакоб Сабиншек (1922 - 1961)
: Тоне Селишкар (1900 - 1969)
: Бране Сенегачник
: Антон Мартин Сломшек (1800 - 1862)
: Јоже Сној (b. 1934)
: Јожеф Стефан (1835 - 1893)
: Алеш Штегер (р. 1973)
: Јосип Стритар (1836 - 1923)
: Грегор Стрниша (1929 - 1987)
: Владимир Трухлар (1919 - 1977)
: Јосипина Турнограјска (1833 - 1854)
: Јоже Удович (1912 - 1986)
: Цене Випотник (1914 - 1971)
: Антон Водник (1901 - 1965)
: Франце Водник (1903 - 1986)
: Валентин Водник (1758 - 1819)
: Божо Водушек (1905 - 1978)
: Станко Враз (1810 - 1851)
: Станко Вук (1910 - 1944)
: Дане Зајц (1929 - 2005)
: Отон Жипанчич (1878 - 1949)
2 Поврзано
*Список на словенечки писатели
*Словенечка литература
*Словенечки јазик
*Словенци
Американци

Американците (|Americans), помалку познати како Соединетодржавци (|United Statesian) ― граѓаните кои живеат во Соединетите Држави (познати и како ''Америка''). Сите жители на Соединетите Држави немаат исто етничко и национално наследство, тие се мешавина од народи кои имаат прифатено единствен национален (државен) идентитет. Денешните Американци (освен американските староседелци - Индијанци) почнале да го населуваат регионот на САД пред околу 500 години. Американците претежно зборуваат англиски јазик. Американската култура е направена според традициите во Англија, Африка, Ирска, Велс, Германија, Шпанија, Мексико, Холандија и Шкотска.
Американците според расата се делат на бели Американци и Афроамериканци. Белите Американци се мнозинството. Има 308.000.000 бели Американци во САД или 72.4% од вкупното население според пописот во 2010 година и 38.093.725 Афроамериканци или 12.4%. Останатото население се од две или повеќе раси или американски староседелци.
Американците како нивни службени јазици ги користат американскиот и афроамериканскиот англиски јазик кои се дијалекти на англискиот јазик.
1 Американците како тема во уметноста и во популарната култура
* „Млади Американци“ (англиски: ''Young Americans'') — песна од истоимениот албум на британскиот рок-музичар Дејвид Боуви (''David Bowie'') од 1975 година.* „Американец без солзи“ (англиски: ''American Without Tears'') — песна на англискиот рок музичар Елвис Костело од 1986 година.* „Луда Американка“ (англиски: ''Crazy American'') — песна на американската рок-музичарка Сид Стро (''Syd Straw'') од 1989 година.* „Американецот“ (англиски: ''The American'') — песна на британската рок-група Simple Minds од 1981 година.
Во делото „Богатството на царот Радован“, српскиот поет Јован Дучиќ вели дека Американците не се љубоморни зашто повеќе го ценат своето време и здравјето отколку своите жени. Во романот „Сликата на Доријан Греј“, Оскар Вајлд забележува дека повеќето Американки се многу убави и дека убаво се облекуваат. За Американците вели дека имаат цела збирка со евтин хумор, дека се бескрајно интересни луѓе, дека се совршено разумни и дека не прават глупости. Според Френсис Скот Фицџералд, Американците би прифатиле да бидат и слуги, но секогаш тврдоглаво одбиваат да бидат селани. Во расказот „Мачка со исклучителна убавина“, руската писателка Људмила Улицка зборува за „прославената американска бездуховност и тапост“..
2 Поврзано
* Соединети Американски Држави
* Јенки
* Американски староседелци
Колач

Зборот колач во разговорниот македонски јазик се однесува на кондиторски производи кои можат да бидат во вид на:
* слатко печиво слично на леб, обично исполнето со благ фил;
* мали слатки, кои се означуваат и како колачиња;
* обреден леб кој се пече за некои празници, често во кружен облик и украсен со тестени фигури.
Колачот најпрво бил подготвуван како полусладок свадбен десерт од Средна Европа.
1 Колачот како мотив во книжевноста
* „Колачи од кокос“ — песна на македонската поетеса Јованка Денкова.* „Колачиња“ — расказ за деца на македонската писателка Оливера Николова.
Шонски јазици

Шонските јазици се група (клад) на банту-јазици од областа S.10 според Гатриевата класификација. Тука спаѓаат следниве јазици:* шона (главен)
* дема
* каланга
* мањика
* намбија
* ндау
* тавара
* теве
Во некои класификации овие јазици влегуваат во другите области „S“ како јужни банту-јазици.
Бисквити

Бисквитите се кондиторски производи популарни во целиот свет, кои обично се конзумираат како десерт или како лесна закуска меѓу оброците. Најчесто се подготвуваат од пченично или овесно брашно, на кое му се додаваат шеќер, мед или засладувачи, како и чоколадо, јаткасто овошје, овошје или друг полнеж. Често се комбинираат со чај, кисело млеко, пресно млеко или мармалад.
Името „бисквита“ доаѓа од латинските зборови „bis“ - двојно и „coquere“ - да зготви, што во биквален превод значи испечени или зготвени двапати. Името доаѓа од начинот на кој се подготвувани бисквитите на почетокот - прво се печеле во фурна, а потоа се засушувале на слаб оган.
Денес, освен засладени бисквити и бисквити со јајца, путер и зачини, има и побогати бисквити со овошен фил, јаткасто овошје, карамел и други состојки - тоа е т.н. чајно печиво. Многу се популарни прелиените бисквити, и тоа најчесто со чоколадо. Бисквитите се среќаваат во најразлични форми и вкусови. Во Англија чајните бисквити имаат големо културно значење како традиционален додаток на пооброчниот чај. Солените бисквити често се конзумираат со сирење по јадењето, за подобрување на варењето на храната. Освен како десерт, некои бисквити се употребуваат за подготовка на различни слатки и торти. Тортата од бисквити е познат благ деликатес.
1 Бисквитите како мотив во популарната култура
* „Бисквита“ (англиски: ''Biscuit'') - песна на британската поп-група „Портисхед“ (''Portishead'') од 1994 година.
Брашно

Брашното, кое е состојка на многу прехранбени производи, е фин прав добиен со мелење на жито или други јадливи растенија кои содржат скроб.
Најчесто брашното се произведува од пченица, па зборот „брашно“ без означување на видот подразбира ''пченично брашно''. Освен од пченица, се изработува и од пченка, ‘рж, јачмен, овес, наут, костен, просо, ориз и др. Тоа се прави и од незрнести култури - соја, компир, хелда, тапиока, кикирики, бадем и сл. Грубо мелените плодови се нарекуваат гриз (понекогаш и крупица).
Пченичното брашно е едно од најважните намирници во европската и американската култура и важна состојка во многу видови на леб и тесто.
Пченичното брашно содржи белковина наречена глутен, која му дава на тестото еластична структура.
1 Произведување
Порано брашното се добивало во воденици со мелење меѓу два млински камења од кои еден бил подвижен. Млинот се придвижувал со слободниот пад на водата на точката која придвижувала, преку преносниот механизам - млинскиот камен.
Денес постојат млинови кои работат на пареа, како и електрични млинови со далеку поголем капацитет. Во млиновите брашното се сее и се пакува во вреќи.
При индустриското производство на брашно, брашното за купувачот се добива со мешање на различни видови брашно кои се добиваат од различни видови на жито. Поквалитетните („тврди“) жита даваат помали приноси, па затоа се и поскапи. На овој начин брашното се типизира, слично како што и млекото се типизира врз основа на одреден процент на масленост (на пример, 2,8%).
Брашно се произведува во текот на целата година. По жетвата, житото се чува во силоси, од каде по потреба се вади и се меле. Според ова, најдобро е да се купува брашно пред жетвата, бидејќи тогаш тоа има најмал процент на влага, односно поминало доволно време за да се засуши.
2 Видови брашно
Во зависност од „тврдоста“ на житото, постојат меки (за леб, пред сè) и тврди брашна (за колачи).
Во зависност од големината на окцата на ситото, брашната се повеќе бели или потемни. Побелото брашно се состои само од житното јадро, односно во него не се среќава обвивката од зрното. Тоа се брашна од тип-400 или тип-500. Овие брашна немаат витамини и минерали како црните брашна од тип-800 или тип-1100.
Типот на брашно се утврдува со спалување на истото во калориметар и процентот на пепел кој останува при согорувањето. На пример, во брашното тип-400 има 0,4% пепел, во тип-500 0,5% пепел итн.
3 Брашното како тема во уметноста
* „Брашно и ѕвезди“ - песна на македонската поетеса Николина Андова од 2013 година.* „Брашно се сеит тој мило мале“ - македонска народна песна.
Османска турска азбука

Отоманската азбука (Османски: ''الفبا''''elifbâ'' ) беше верзија на персиската азбука која беше користена за отоманскиот турски јазик во времето на Османлиското Царство. Исто така се користеше и во раните години на Турција, пред да се воспостави турското латинско писмо. Исто како и кај персиската азбука, така и кај отоманската се пишува ''од десно на лево''.
самостојно, крајна, средна, почетна, име, транслитерација, модерна турска
ﺍ, ﺎ, —, elif, a, â, a, e
ﺀ, —, hemze, ʼ, ', a, e, i, u, ü
ﺏ, ﺐ, ﺒ, ﺑ, be, b, p, b
ﭖ, ﭗ, ﭙ, ﭘ, pe, p, p
ﺕ, ﺖ, ﺘ, ﺗ, te, t, t
ﺙ, ﺚ, ﺜ, ﺛ, se, s, s
ﺝ, ﺞ, ﺠ, ﺟ, cim, c, ç, c
ﭺ, ﭻ, ﭽ, ﭼ, çim, ç, ç
ﺡ, ﺢ, ﺤ, ﺣ, ha, h
ﺥ, ﺦ, ﺨ, ﺧ, hı, h
ﺩ, ﺪ, —, dal, d, d
ﺫ, ﺬ, —, zel, z, z
ﺭ, ﺮ, —, re, r, r
ﺯ, ﺰ, —, ze, z, z
ﮊ, ﮋ, —, je, j, j
ﺱ, ﺲ, ﺴ, ﺳ, sin, s, s
ﺵ, ﺶ, ﺸ, ﺷ, şın, ş, ş
ﺹ, ﺺ, ﺼ, ﺻ, sad, s
ﺽ, ﺾ, ﻀ, ﺿ, dad, ż,, d, z
ﻁ, ﻂ, ﻄ, ﻃ, tı, t
ﻅ, ﻆ, ﻈ, ﻇ, zı, z
ﻉ, ﻊ, ﻌ, ﻋ, ayın, ', h
ﻍ, ﻎ, ﻐ, ﻏ, gayın, ġ, g, ğ
ﻑ, ﻒ, ﻔ, ﻓ, fe, f, f
ﻕ, ﻖ, ﻘ, ﻗ, kaf, k
ﻙ, ﻚ, ﻜ, ﻛ, kef, k, g, ñ, k, g, ğ, n
ﮒ, ﮓ, ﮕ, ﮔ, gef¹, g, g, ğ
ﯓ, ﯔ, ﯖ, ﯕ, nef, sağır (deaf) kef, ñ, n
ﻝ, ﻞ, ﻠ, ﻟ, lam, l, l
ﻡ, ﻢ, ﻤ, ﻣ, mim, m, m
ﻥ, ﻦ, ﻨ, ﻧ, nun, n, n
ﻭ, ﻮ, —, vav, v, o, ô, ö, u, û, ü, v, o, ö, u, ü
ﻩ, ﻪ, ﻬ, ﻫ, he, h, e, a, h, e, a
ﻻ, ﻼ, —, lamelif, lâ, la
ﻯ, ﻰ, ﻴ, ﻳ, ye, y, ı, i, î, y, ı, i
<sup>1</sup>Точната отоманска варијанта на ''gef'' би ја имало малата "kaf" од ﻙ и двојните горни линии од گ. Оваа одлика ретко се користи во современите фонтови.
de:Osmanische Sprache#Verschriftlichung
Нараснато тесто

Нараснато тесто е она тесто кое покрај брашно содржи и лебен квасец, така што тестото под дејство на квасните габи (кои во течноста — млеко или вода со можен додаток на шеќер — испуштаат јаглерод диоксид на соодветна температура) нараснува и станува пенесто. Квасецот кој се додава може да биде свеж пекарски квасец или сушен, пакуван во вреќички. За колач или леб од 500 g брашно, треба 30-40 g квасец, меѓутоа количеството на квасец зависи и од тежината на тестото, односно додатоците како што се зашеќерено овошје или маснотии.
1 Типови нараснато тесто
1.1 Тешко нараснато тесто
Основните состојки на тешкото нараснато тесто се поголемата количина на маснотии (путер или маргарин), шеќер, јајца и брашно. Најпрво на брашното се нанесува квас (смеса од квасецот, малку топла течност и шеќер), па 15 минути се остава на топло место да нарасне, а потоа квасец се додава на преостанатото брашно и се замесува мазно тесто, со гмечење и удирање на тестото. Тестото најдобро се меси со раце, бидејќи се осетува неговата влажност и цврстина, па според потребата му се додава брашно. По мешањето, тестото повторно се посипува со брашно, се покрива со крпа и се остава на топло место да нарасне и да го удвои обемот. Потоа тестото се обликува по желба, полни со фил или украсува и подготвено за печење одново се покрива со крпа и се остава уште еднаш да нарасне, а се пече во рерна или фурна.
Од тешко нараснато тесто вообичаено со подготвуваат: леб, најразлични штрудли (со ореви, со мак, со мармалад), сирењаци, млечни кифли и сл.
1.2 Лесно нараснато тесто
Крофните се подготвуваат од многу лесно тесто и се пржат во длабоко загреана маснотија.
1.3 Течно нараснато тесто
Мешаното нараснато тесто има поголем удел на течност и јајца, течно е и не треба долго да се меси, но и невозможно е да се обликува, па се пече во калапи каков што е куглоф.
Темуко

Темуко (шп. ''Temuco'') — град во покраината Каутин Чиле од регионот Арауканија, Чиле. Претставува регионален и покраински административен центар. Има 245.347 жители според пописот од 2002. Површина: 464 км². Густина: 528,8 ж/км²
1 Галерија
2 Надворешни препратки
*
Знаме на Британската Антарктичка Територија

Знамето на Британската Антарктичка Територија е воведено во 1963, една година по создавањето на Британската Антарктичка Територија. Територијата претходно им припаѓала на поседите на Фолкландските Острови и го користеле фолкландското знаме.
Знамето е на основа на белиот павилјон со британското државно знаме во кантонот и грбот на Британската Антарктичка Територија во слободниот дел. Знамето се вее над истражните станици во територијата, како и во седиштето и службите на Британскиот антарктички завод (''British Antarctic Survey''). Бродовите на заводот користат син павилјон со штитот од грбот во слободниот дел. Комесарот користи државно британско знаме со грбот на територијата во средина.
1 Поврзано
* Список на знамиња на Обедетото Кралство
Знаме на Сарк

Знамето на Сарк е бело со црвен крст на Св. Ѓорѓија и црвен кантон со два жолти лава. Изгледот е осмислен во 1938 од Херберт Пит и усвоено истата година. Кантонот е сличен на грбот на Нормандија.
1 Поврзано
*Список на британски знамиња
*Знаме на Гернзи
de:Flagge Guernseys#Flaggen der Inseln
Климент Џеров

Климент Иванов Џеров (|Климент Иванов Джеров) (8 август 1867 - 3 декември 1916) бил бугарски офицер, генерал мајор (посмртно). Учествува во Првата светска војна (1915-1918) како командант на 21. пешадиски средногорски полк.
1 Животопис
Климент Џеров е роден во Охрид во 1867 година. Внук е на Спиридон Џеров, брат на Спиро Џеров и братучед на Лука Џеров.
Во 1915 година е назначен за командант на 21<sup>-и</sup> пешадиски средногорски полк и со полкот, полковник Џеров учествува во Првата светска војна на Македонскиот фронт и се бори во Страцин, Куманово, Криволак.
Полковник Климент Џеров загинува на 3 декември 1916 година во Битката во свијокот на Црна. Произведен е во чин генерал-мајор посмртно.
Генерал мајор Џеров е татко на четири деца.
Кастелветрано

Кастелветрано (|Castelvetrano, |Castedduvitranu) — град и општина во покраината Трапани на островот Сицилија, Италија. Во рамките на општината се наоѓа археолошкото наоѓалиште Селинунт.
Градот е родно место на филозофот Џовани Џентиле (1875-1944) — клучен мислител на фашистичкото движење во Италија.
Местото е претежно земјоделско, со тоа што најзастапени се лозарството и маслинарството. Важна гранка е и столарството.
1 Знаменитости
Центарот на Кастелветрано се состои од три поврзани плоштада со бројни споменици. Главниот плоштад е Пјаца Гарибалди, каде се сместени најзначајните градби, меѓу кои и Матичната црква (''Chiesa Madre''), чиј денешен облик датира од XVI век. Внатрешноста на црквата е украсена со штукатура од уметниците Фераро и Џакомо Серпота.
Недалеку од црквата се наоѓа градскиот дом, а близу до него и Црквата на чистилиштето (''Chiesa del Purgatorio'', изгр. 1624–64) чија фасада е покриена со статуи.
2 Поврзано
* Трапани (покраина)
Знаме на Олдерни

Знамето на Олдерни е доделено на 20 декември 1993. Се состои од крстот на Св. Ѓорѓија со грбот на Олдерни во средината, на кој е претставен лав како држи фиданка на зелена позадина со златна обраба.
1 Поврзано
* Список на знамиња на Обединетото Кралство
de:Flagge Guernseys#Flaggen der Inseln
Знаме на Тристан да Куња

Знамето на Тристан да Куња е усвоено на 20 октомври 2002 со проглас на гувернерот на Света Елена според кралска повластица од кралицата Елизабета II. Како посед на Света Елена, Тристан да Куња го користел светоеленското знаме.
Знамето е од типот син павилјон. Во слободниот дел е сместен грбот — тирстански долг чун над поморска круна, со средиштен штит украсен со жолтоклуни албатроси и два тристански јастога во улога на штитодржачи. Во подножјето е истакната лента со геслото ''Our faith is our strength'' („Вербата е нашата сила“).
Автор на знамето е истакнатиот вексилолог Греам Бартрам.
808s & Heartbreak

''808s & Heartbreak'' е четвртиот студиски албум на Американскиот хип-хоп артист, текстописец и продуцент Кање Вест, издаден на 24 ноември 2008 од страна на издавачката куќа Рок-А-Фела Рекордс во САД. Снимачките сесии за албумот заземале место во Брубенк, Калифорнија и во ''Avex Recording Studio'' во Хонолулу Хаваи од септември до октомври 2008 година. Како главен продуцент на албумот се јавува Вест, како и No I.D., и Џеф Баскер. Зачнат во пресрет на повеќето настани кои влијаеле на Вест и кои биле доста стресни за него во текот на претходната година, ''808s & Heartbreak'' го означи и официјално неговото музичко повлекување од неговата претходна работа како лирски така и вокално.
Класифициран од страна на Вест како поп албум, ''808s & Heartbreak'' содржи елементи на поп, електронска музика, Р&Б и синтпоп, додека пак неговите песни се испеани или скоро рапувани од страна на Вест и содржат теми како љубовта, осаменоста и срцеболката. Албумот исто така содржи солидна употреба на Auto-Tune (Аутотјун) процесор на глас и Roland TR-808 (Роленд TR-808) машина за тапан, која што е користена од Вест со цел да произведува
„искривен“ и електронски звук. Приближувајќи се кон производство на албумот на минималистички начин, Вест одлучи да го замени типичниот хип-хоп звук со присуство на племенски тапани.
Албумот дебитираше на местото број еден на американската ''Билборд'' 200 табела, продавајќи 450,145 копии во првата недела од издавањето. Од албумот се изведени четири синглови вклучувајќи ги хитовите „Love Lockdown“ и „Heartless“. И покрај тоа што прими најразлични реакции од страна на музичките критичари, албумот ''808s & Heartbreak'' главно прими позитивни забелешки од музичките критичари по неговото издавање. Во 2009 година, магазинот ''Rolling Stone'' го именуваше за 63-ти најдобар албум на 2000-те. ''808s & Heartbreak'' е сертифициран со сертификацијата платина од Снимачката Индустриска Асоцијација на Америка продавајќи над 1,6 милиони копии ширум САД.
1 Табели и позиции
1.1 Позиции на табелите
Табела (2008), Највисокапозиција
САД ''Billboard'' 200, 1
U.S. ''Billboard'' Top R&B/Hip-Hop Albums, 1
Australian Albums Chart, 12
Irish Albums Chart, 11
New Zealand Albums Chart, 15
UK Albums Chart, 11
Swiss Albums Chart, 13
Canadian Albums Chart, 4
Belgian Albums Chart, 21
Norwegian Albums Chart, 19
Dutch Albums Chart, 42
Austrian Albums Chart, 50
European Top 100 Albums, 23
Italian Albums Chart, 65
French Albums Chart, 52
German Albums Chart, 30
1.2 Сертификации
Држава, Услужник, Сертификација
Австралија, ARIA, Злато
Канада, CRIA, Платина
Ирска, IRMA, Платина
Обединето Кралство, BPI, Злато
САД, RIAA, Платина<ref
2 Наводи
*
Знаме на Херм

Знамето на Херм е бело со црвен крст на Св. Ѓорѓија и бајрак грбот на Херм во кантонот; блазон на грбот: на сина подлога помеѓу два сребрени делфина златен превез со три црни наметнати калуѓери. Сразмерот е 3:5.
Знамето е дело на британскиот вексилолог Вилијам Кремптон. Грбот на Херм е усвоен во 1953. Околу 1951 островот користел сино знаме со грбот на Гернзи во слободниот простор.
1 Поврзано
*Список на знамиња на Обединетото Кралство
*Знаме на Гернзи
de:Flagge Guernseys#Flaggen der Inseln
Трајко Огненовски

Трајко Огненовски (роден на година во село ) ― македонски фолклорист, етнолог и јазичар. Основно и средно образование завршил во своето родно место и Битола. Во 1969 година, тој дипломирал на Филозофскиот факултет при Универзитетот „Кирил и Методиј“ во Скопје, на групата Историја на книжевностите на југословенските народи со Македонски јазик. Последипломските студии тој ги завршил во 1978 година на отсекот на книжевните науки на Филолошкиот факултет при Универзитетот во Белград. Има објавено повеќе од 150 научни трудови од областа на македонската книжевна и културна историја, фолклористиката, етнологијата и лингвистиката. Посебна научно занимање му е истражувањето и проучувањето на хуморот во македонскиот фолклор. Работел како професор на Педагошкиот факултет во Битола.
Христијан Тодороски

Христијан Тодороски - Кико e македонски пејач на забавна музика.
1 Животопис
Тодороски е роден на 7 април 1992 година во Прилеп. Средното музичко образование го завршил во Битола, отсек ударни инструменти. Желбата за музика како и неговиот талент се појавиле уште од самото детство, бидејќи потекнува од музичко семејство. Во 2002 настапил на детскиот фестивал „Сребрен Ѕвон“ во Прилеп со песната „Дедо Коле“. Својот прв успех на музичко поле го забележал на 18 години во првиот „Македонски идол“. Веднаш по завршувањето на ова музичко шоу потпишал договор со продукциската куќа „Mak Music“ под раководство на Јован Јованов и Кристијан Стефановски (JJ Records и Plan B Production). Својот прв сингл „Пекол и Рај“ за кој имал и видео запис го издал кој крајот на јули 2011 година. Во овој период следуваа настапи низ ноќните клубови во Македонија. Вториот сингл со кој настапил на „Охрид Фест - 2011“ со сингел „Ти Си Опасна“. Потоа настапил на “МакФест 2011“ со синглот “Не Ме Боли“. Неговото прво ЦД издание ќе биде промовирано на пролет 2012 година.
Мансфелд (округ)

Мансфелд (|Mansfelder Land) — поранешен округ во средишниот дел на Саксонија-Анхалт, Германија. Соседни окрузи биле (од север надесно) Ашерслебен-Штасфурт, Бернбург, Зал, Мерзебург-Кверфурт, Зангерхаузен и Кведлинбург. Бил припоен на 1 јули 2007 во новиот округ Мансфелд-Јужен Харц, како дел од административната реформа во Саксонија-Анхалт.
1 Историја
Округот бил создаден во 1994 со спојување на претходните окрузи Хетштет и Ајслебен. Овие биле наследници на ''Mansfelder Gebirgskreis'' (планински округ Мансфелд) и ''Mansfelder Seekreis'' (езерски округ Мансфелд), кои биле преименувани по Втората светска војна.
Градот Ајслебен е познат како родно место на Мартин Лутер.
2 Географија
Округот се наоѓа во јужните падини на планината Харц.
3 Грб
Горниот лев дел од грбот го покажува грбот на грофовите од Мансфелд. Хоризонталните линии се симбол на Кверфурт, додека дијамантите се оригинален симбол на грофовијата Мансфелд. Двата симболи биле комбинирани кога Бурхард фон Кверфурт станал гроф на Мансфелд. Рударските алатки како и рибата во десната половина - се преземени од грбот на Мансфелдер Зекрајс - претставувајќи ја индустријата на округот, како и природата. Дрвото во долниот лев дел ја претставува природата во округот и бил преземен од грбот на Мансфелдер Гебиргскрајс.
4 Градови и општини
Градови, Општински заедници
Разак Омотојоси

Разак Омотојоси (|Razak Omotoyossi; - ) — бенински фудбалер роден во Нигерија, напаѓач на Хартс оф Оук и на бенинската репрезентација.
Во сезоната 2007 бил најдобар стрелец во шведската лига со 14 постигнати гола.
Омотојоси бил најдобриот стрелец на репрезентацијата на Бенин на сите времиња со постигнат 21 гол.
1 Титули
1.0.1 Шериф Тираспол
*Молдавско првенство (2) : 2005-2006, 2006-2007
*Куп на Молдавија (1) : 2005-2006
1.0.2 Замалек
*Куп на Египет (1) : 2012-2013
Каналски Острови

Каналски Острови (|Channel Islands, |Îles d'la Manche, |Îles Anglo-Normandes или ''fr'') — архипелаг од британски крунски поседи во каналот Ламанш, помеѓу Англија и Нормандија во Франција. Распоредени се во состав на две бејлифства (''bailiwicks''): Бејлифство Гернзи (''Bailiwick of Guernsey'') и Бејлифство Џерси (''Bailiwick of Jersey''). Се сметаат за остатоци од некогашното Војводство Нормандија и не му припаѓаат на самото Обединетото Кралство. Имаат вкупно население од 158.000 жители. Главен град на Гернзи е Сент Питер Порт (16.488), а главен град на Џерси е Сент Хелиер (28.310). Островите зафаќаат вкупна површина од 194 км<sup>2</sup>.
Бејлифствата се административно независни едно од друго уште од доцниот XIII век и речиси да немаат заеднички установи.
1 Географија
Населени острови се Џерси, Гернзи, Олдерни, Сарк и Херм (главни); Жету, Бреку и Лиу (сите освен Џерси припаѓаат на Бејлифството Гернзи). Помали ненаселени острови се: Менкјер, Екреус, Дирује и Пјер де Лек во состав на Бејлифството Џерси) и Беру и Каскетс близу Олдерни. Поголемите острови завршуваат на „-и“, а помалите на „-у“, што е остаток од старонордискиот јазик.
Највисока точка на островите е врвот Платонс во Џерси, со 143 м надморска височина.
2 Знамиња
3 Поврзано
* Крунски поседи
* Британски Острови
* Британски прекуморски територии
Рогачи

Рогачите се род на цветни дрва од фамилијата на бобовите и се ендемски во средоземјето. Спаѓаат во потсемејството на рогачовидни (''Caesalpinioideae'').
Најпознат вид од родот е рогачот (''Ceratonia siliqua''), кој уште од древно време се користи во исхраната, но има и симболично значење во разни стари култури.
I округ (Париз)

Првиот округ во Париз е еден од 20 арондисмани (административни окрузи) на главниот град на Франција.
Се наоѓа главно на десниот брег на реката Сена, но го вклучува и западниот крај на Ил-де-ла-Сите. Овој округ е еден од најстарите во париз бидејќи Ил-де-ла-Сите било срцето на градот Лутеција, освоен од Римјаните во 52 п.н.е., додека некои делови на десниот брег (вклучително и Ле-Ал) датираат од Раниот Среден век.
Тој е најмалку населениот округ во градот и опфаќа најмала површина, на која се наоѓа музејот Лувр и Тилериската градина. Останатиот дел е посветен на бизнисот и администрацијата.
1 Географија
Првиот округ е мошне мал и се протега на површина од само 1,83 км<sup>2</sup> (0.705 квадратни милји, или 451 акри).
2 Демографија
Во 1999, населението на округот броело 16,888, а според работни места 63,056, со што според бизнис активност е рангиран на 4то место, зад 2-от, 8-от, и 9-от париски округ.
2.1 Историска популација
Година(на француски попис)
Население
Густина(жители на км<sup>2</sup>)
1861 (peak of population)¹89,51949,025
187274,28640,593
195438,92621,271
196236,54320,013
196832,33217,706
197522,79312,482
198218,50910,136
199018,36010,055
199916,8889,249
200517,7009,693
¹Округот бил создаден во 1860 така што нема број на население пред 1861.
3 Квартови
Секој од 20 париски окрузи е поделен на 4 кварта (''quartiers ''). Табелата долу ги покажува квартовите на I округ.
бројки од пописот во 1999
Кварт, Население, Површина (in км<sup>2</sup>), Density (inh. per км<sup>2</sup>)
Кварт Сен-Жермен-Локсероа, 1,670, 0.871, 1,917
Кварт Ле Ал, 8 980, 0.412, 21,796
Кварт Пале-Ројал, 3,190, 0.279, 11,434
Кварт Плоштад Вандом, 3,040, 0.270, 11,259
4 Стопанство
Француската канцеларија на Korean Air се наоѓа во 1-от округ.
Порано, главната канцеларија на Air Inter се наоѓала во овој округ.
5 Образование
Во првиот округ постојат две градинки (''écoles maternelles''), 2 основни училишта (''écoles élémentaires''), едно средно училиште (''collège''), и една гимназија (''lycée'').
Државните градинки се ''École Maternelle Auxerrois'' и ''École Maternelle Sourdiere''. Државните школи се ''École Élémentaire Arbre Sec'' и ''École Élémentaire D'Argenteuil''. Средното училиште ''Collège Jean-Baptiste Poquelin'' е единственото државно средно училиште во округот. А гимназијата ''Lycée Professionnel Commercial Pierre Lescot'' е единствената државна гимназија во округот.
Приватни основни и средни образовни институции се: ''École Élémentaire Privée Notre-Dame-Saint-Roch'', ''École du 2nd Degré Professionnel Privée Pigier'', и ''École Technologique Privée de Dessin Technique et Artistique Sornas''.
6 Мапа
6.1 Позначајни места
* Триумфалната порта Карузел, на источниот крај на ''Историската оска''* Седиштето на Банката на Франција
* Комеди-Франсез
* Историското седиште на Crédit Foncier de France
* Лувр
** Музеј на модата и на текстилот
* Градината Тилери
* Les Arts Décoratifs
* Ле Ал
* Музеј Гревен
* Пале-Ројал
* Рамбује
* Хотел Риц во Париз
* Ла Самаритен
6.2 Мостови
* Понт Неф
* Мост на уметностите
6.3 Улици и плоштади
* Авенија на Операта (делумно)
* Риволи (делумно)
* Плоштадот Вандом и столбот
Ајне (река)

Ајне (долнолужички ''Dupej'') е река, околу 40 километри долга во германската покраина Саксонија-Анхалт, која извира југоисточно од Харцгероде во планините Харц на 420 метри надморска височина. Ајне тече северно од сојузниот автопат Б 242 до Фридриксроде во источен правец, а потоа врти кон североисток кон подножјето на Харц. Речните канали течат низ Алтероде, Велбслебен и Вестдорф до Ашерслебен. Притоки на Ајне се Вибек, Лајне, Швенеке, Мукарене и Лангеталбах. Југоисточно од овој град, Ајне се влева во реката Випер на висина од 93,7 метри.
Ајне го дала името на заедницата на општини Випер-Ајне.
Мансфелд-Јужен Харц

Мансфелд-Јужен Харц (|Mansfeld-Südharz) — округ во Саксонија-Анхалт, Германија.
1 Историја
Округот бил основан со спојување на поранешните окрузи Зангерхаузен и Мансфелд, како дел од реформата во 2007.
2 Градови и општини
Округот Мансфелд-Јужен Харц се состои од следниве административни единици:
Слободни градови, Слободни општини
Општински заедници
<sup>1</sup>седиште на општинската заедница;<sup>2</sup>град;
Празната куќа

Празната куќа или Авантурата во празната куќа (англиски: ''The Adventure of the Empty House'') е еден од 56-те раскази за Шерлок Холмс, напишани од шкотскиот писател Сер Артур Конан Дојл. „Празната куќа“ е еден од 13 раскази во книгата „Враќањето на Шерлок Холмс“. Јавниот притисок го натерал Конад Дојл повторно да објавува раскази со Шерлок Холмс, поточно да го оживее Шерлок Холмс по смртта на ликот во претходната книга. Самиот Конан Дојл го ставил овој расказ на шестото место на неговиот список на омилените раскази за Шерлок Холмс.
1 Сиже
Наспроти станот на Шерлок Холмс на Бејкер Стрит има празна куќа која гледа во станот на детективот и негова поставена восочна фигура. Фигурата била поставена како мамка за Себастијан Моран, преживеан соработник на професорот Моријарти. Во април 1894 година, Вотсон (сега веќе вдовец) оди во Парк Лејн 427 каде бил убиен младиот коцкар Роналд Адер. Вотсон налетал и се судрил со еден стар колекционер на книги, кој патем го следи до неговите простории и на крај открива дека всушност колекционерот е Шерлок Холмс. Во продолжетокот, Шерлок Холмс му објаснил на Вотсон како ја преживеал битката со професорот Моријарти, што работел до тој момент и како се снаоѓал. Понатака, двајцата продолжуваат со нивните детективски авантури.
2 Поврзано
* Враќањето на Шерлок Холмс
* Сер Артур Конан Дојл
* Шерлок Холмс
* Џон Вотсон
Мансфелд

Мансфелд (|Mansfeld) — град во округот Мансфелд-Зидхарц, во Саксонија-Анхалт, Германија. Се наоѓа на реката Випер, 10 километри северозападно од Ајслебен.
Протестанстскиот пионир Мартин Лутер растел во Мансфелд и во 1990-тите Мансфелд станал еден од означените шеснаесетте места како „Лутерштат“ поради оваа причина.
1 Историја
Мансфелд ги добил градските права во 1400 и растел заедно со развојот на рударството на бакарот и среброто, активности во кои Ханс Лудер, таткото на Мартин Лутер, бил вработен на висока позиција. Самиот Лутер го посетувал локалното училиште помеѓу 1488 и 1496, иако зградата позната како „Училиште Лутер“ била уништена и повторно изградена во 2000 поради структурни проблеми.
Хетштет

Хетштет (|Hettstedt) — град во округот Мансфелд-Зидхарц, во Саксонија-Анхалт, Германија, на реката Випер.
Почнувајќи од 1911, Хетштет бил ангажиран во производството на машини, клавири и вештачко ѓубриво и соседниот округ и села биле загадени, поради блиските рудници за бакар. Други производи вклучувале сребро, сулфурна киселина и мали количини на никел и злато.
Во времето на кралот Фридрих, рудникот бил затворен, првата парна машина во Германија била поставена тука на 23 август 1785. Хетштет е спомнат околу 1046; во 1220 се спомнува и замокот; во 1380 ги добил граѓанските права. Кога грофовијата Мансфелд се распаднало, Хетштет преминал во посед на Саксонија, подоцна кон Прусија во 1815.
Политичарот Роланд Клаус, член на Бундестагот, е од Хетштет.
1 Меѓународни односи
Хетштет е збратимен со:
* Феринген, Германија
* Бергкамен, Германија
2 Наводи
*
Јохан Фридрих Хегер

Јохан Фридрих (Фриц) Хегер (|Johann Friedrich (Fritz) Höger; &ndash; ) — германски архитект од Бекенраје близу Елмсхорн, Шлезвиг-Холштајн.
Роден е во Штајнбург, Шлезвиг-Холштајн во столарско семејство. Неговото најпознато дело е ''Чилехаус'' во Хамбург, изградено во 1922-24 г. за увозникот на шалитра Хенри Б. Сломан. Хегер изградил неколку други деловни згради, училиште заедно со планетариум, Црквата на Хоенцолернплац во Берлин и градскиот дом на Вилхелмсхафен.
Во 1927, Хегер се придружил на културната редакција на „Фелкишер Беобахтер“ и се зачленил во Националсоцијалистичката партија во 1932 г.
Иако Хегер имал симпатии кон националсоцијализмот, неговиот експресионистички стил не му се допаднал на Хитлер. Бидејќи Хегер не го следел бараниот класичен стил на нацистичката архитектура, не бил поставен како покраински архитект.
Мансфелдер Грунд-Хелбра

Мансфелдер Грунд-Хелбра (|Mansfelder Grund-Helbra) — заедница на општини во округот Мансфелд-Зидхарц, во Саксонија-Анхалт, Германија. Пред 1 јануари 2010, била Амт. Се наоѓа помеѓу Ајслебен и Мансфелд. Седиштето на заедницата на општини е во Хелбра.
Заедницата на општини Мансфелдер Грунд-Хелбра се состои од следниве општини:
# Алсдорф
# Бендорф
# Бланкенхајм
# Борнштет
# Хелбра
# Хергисдорф
# Клостермансфелд
# Вимелбург
Фредерик Жолио – Кири

Жон Фредерик Жолио – Кири (19 март 1900 – 14 август 1958) — француски физичар, најпознато по тоа што во 1935 година заедно со неговата сопруга Ирен ја добиле Нобеловата награда за хемија.
Неговата сопруга Ирен ја запознал во Институтот за физика и хемија во Париз, каде што работел под надзор на нејзината мајка Марија Кири. Со неа се оженил во 1926 година и двајцата го земале презимето Жолио-Кири. Со Ирен Фредерик имал две деца - ќерката Хелен (1927 -) која станала еминентна физичарка и синот Пијер (1932 -) којшто е биолог.
Фредерик Жолио–Кири според политичките верувања бил комунист, а за време на Втората светска војна и германската окупација учествувал во левичарското движење на отпор т.н. Национален фронт.
1 Поврзано
* Нобелова награда за хемија
Список на окрузи во Орегон

Ова е список на сите 36 окрузи (''counties'') во сојузната држава Орегон, САД. Уставот на Орегон не налага утврдување на седишта на окрузите.
Поштенската кратенка на Орегон е OR, а негвовиот FIPS-код е 41.
1 Список
Секој оруг во САД има свој код според Федералниот стандард за обработка на информации (FIPS). Секој код дава врска до пописни податоци за дадениот округ.
Округ, FIPS-код, Седиште, Основан, Население, Површина (км<sup>2</sup>)
Бејкер, 001, Бејкер Сити, 1862, 16.134, 7.946
Бентон, 003, Корвалис, 1847, 85.579, 1.751
Валова, 063, Ентерпрајз, 1887, 7008, 8.146
Васко, 065, Делз, 1854, 25.213, 6.167
Вашингтон, 067, Хилсборо, 1843, 529.710, 1.875
Вилер, 069, Фосил, 1899, 1.441, 4.442
Гилијам, 021, Кондон, 1885, 1.871, 3.118
Грант, 023, Кењон Сити, 1864, 7.445, 11.730
Даглас, 019, Роузбург, 1852, 107.667, 13.046
Дешутс, 017, Бенд, 1916, 157.733, 7.817
Јамхил, 071, Мекминвил, 1843, 99.193, 1.854
Јунион, 061, Ла Гранд, 1864, 25.748, 5.276
Кари, 015, Голд Бич, 1855, 22.364, 4.214
Клакамас, 005, Орегон Сити, 1843, 375.992, 4.838
Кламат, 035, Кламат Фолс, 1882, 66.380, 15.397
Клатсоп, 007, Асторија, 1844, 37.039, 2.142
Колумбија, 009, Сент Хеленс, 1854, 49.351, 1.702
Крук, 013, Прајнвил, 1882, 20.978, 7.718
Кус, 011, Коукил, 1853, 63.043, 4.144
Лејк, 037, Лејквју, 1874, 7.895, 21.072
Лејн, 039, Јуџин, 1851, 351.715, 11.795
Лин, 043, Олбани, 1847, 116.672, 5.934
Линколн, 041, Њупорт, 1893, 46.034, 2.538
Малтнома, 051, Портланд, 1854, 735.334, 1.127
Малхир, 045, Вејл, 1887, 31.313, 25.610
Марион, 047, Салем, 1843, 315.335, 3.069
Мороу, 049, Хепнер, 1885, 11.173, 5.265
Полк, 053, Далас, 1845, 75.403, 1.919
Тиламук, 057, Тиламук, 1853, 25.250, 2.854
Уматила, 059, Пендлтон, 1862, 75.889, 8.327
Харни, 025, Бернс, 1889, 7.422, 26.250
Худ Ривер, 027, Худ Ривер, 1908, 22.346, 1.352
Џексон, 029, Медфорд, 1852, 203.206, 7.213
Џеферсон, 031, Мадрас, 1914, 21.720, 4.613
Џозефин, 033, Грантс Пас, 1856, 82.713, 4.248
Шерман, 055, Моро, 1889, 1.765, 2.132
2 Поврзано
* Географија на Орегон
Анхалт-Витенберг

Анхалт-Витенберг — името на најисточниот регион на германската покраина Саксонија-Анхалт. Вклучува пејзажни делови од Анхалт, Флеминг и регионот долж реката Елба во областа на Лутерштат Витенберг и градот Кетен. Центарот на регионот е Десау-Рослау. На запад Анхалт-Витенберг се граничи со Елба-Берде.
1 Окрузи
* Анхалт-Битерфелд
* Витенберг
* Десау-Рослау (независен град)
2 Окрузи пред реформата од 2007
* Анхалт-Цербст
* Кетен
* Витенберг
* Десау (независен град)
Општините од регионот Анхалт-Витенберг работат заедно за инфраструктурни планови, маркетинг и претставување пред надворешни страни.